text: Dronningen gør det - nu skal børnene også lære det
  20 oktober 2015 kl. 06.26
  176 børn lærer de næste tre dage at spille bridge på Mølholm Skole - Skolen har sagt ja-tak til at Dansk Skolebridge underviser i det udfordrende spil
  Mølholm Skole er den første skole i Vejle,  der får bridge på skoleskemaet. Over de næste tre dage skal eleverne i 4. - 6. klasserne lære det udfordrende spil.
  Det er Dansk Skolebridge, der står for dagens undervisning sammen med 12 frivillige bridgespillere fra byen. De skal semmen guide eleverne gennem det udfordrende spil.
  Derefter er det planen at bridge skal indgå i fordybelsestimerne, som hører under den understøttende undervisning efter skolereformen.
  Bridge på skoleskemaet er ret nyt i skolerne, men Morten Bilde fra Dansk Skolebridge, siger til TV SYD, at han slet ikke er i tvivl om, det er kommet for at blive, da bridge faktisk er en tankesport, der stimulerer en masse egenskaber, vi gerne vil have børnene lærer som fx.:
  *  at vise respekt for hinanden
  *  at samarbejde med en makker
  *  at tænke fremad og holde fokus 
  * at lægge en strategi og gennemføre sin plan 
  * at træffe beslutninger der er baseret på både matematik og menneskelig forståelse 
  Dansk Skolebridge har også undervist elever på Realskolen i Haderslev.
  På Vonsild Skole ved Kolding modtager elever bridgeundervisning hver mandag over de næste ti uger.
  